5. ΒΑΣΙΛΙΚΟΝ ΔΙΑΤΑΓΜΑ της 20 Νοεμ./3 Δεκ. 1946  (αναδημοσιευθέν την 4 Φεβρ. 1947) Περί προσαρμογής των περιουσιακών στοιχείων των υποκειμένων εις φόρον του Αναγκ. Νόμου 651/1945. Έχοντες υπ’ όψιν :α)το από 10 Μαΐου 1946 Ν.Δ/μα "περί καταρτίσεως των ισολογισμών των ανωνύμων εταιρειών" και β)από 6 Σεπτ. 1946 Β.Δ/μα "περί προσαρμογής των ισολογισμών των ανωνύμων εταιρειών" προτάσει των Υπουργών Συντονισμού, των Οικονομικών και της Εθν. Οικονομίας, μετά γνώμην του Συμβουλίου της Επικρατείας, απεφασίσαμεν και διατάσσομεν: Άρθρον μόνον 1.Προκειμένου περί των υφισταμένων κατά την ημέραν της καταρτίσεως του ισολογισμού περιουσιακών στοιχείων της Ανων. Εταιρείας των αναφερομένων εις το άρθρον 1 του Α.Ν. 651/1945, ως ισχύει τροποποιηθείς, ως προσηρμοσμένη αξία κτήσεως αυτών, εμφανισθησομένη εις τον καταρτισθησόμενον ισολογισμόν, λογίζεται το ποσόν το προκύπτον εκ πολλαπλασιασμού της εις δραχμάς αξίας κτήσεως αυτών κατά τον Δεκ. του 1940 :α)Επί τον συντελεστήν προσαρμογής 37, προκειμένου περί στοιχείων αποτελούντων το πάγιον ενεργητικόν της Εταιρείας και β) επί τον συντελεστήν προσαρμογής 55, 50, προκειμένου περί των στοιχείων των εμπιπτόντων εις την συναλλακτικήν δράσιν της Εταιρείας. Ως αξία κτήσεως λογίζεται η αξία, ην είχε το περιουσιακόν στοιχείον κατά τον Δεκ. 1940 παραδοτέον (τσίφ) εις τον λιμένα η εις την πόλιν του προορισμού επηυξημένη κατά τους δασμούς, φόρον κύκλου εργασιών και κατά τους λοιπούς φόρους, εισφοράς και τέλη τα εισπραττόμενα τότε κατά την εισαγωγήν. 2.Η διαφορά μεταξύ της προσηρμοσμένης αξίας των εν παραγράφω 1 αναφερομένων στοιχείων αφ' ενός και της εις δραχμάς αξίας αυτών της αναγραφομένης εις τα βιβλία της εταιρείας προηυξημένης κατά τον καταβληθέντα η κατά τον καταβληθησόμενο δι' αυτά φόρον του Α.Ν.651/45, αφετέρου άγεται εις τον Λογαριασμον "Διαφορά εκ προσαρμογής". Κατά τα λοιπά εφαρμόζονται αι διατάξεις του από 6 Σεπτ. 1946 Β. Δ/τος "περί προσαρμογής των ισολογισμών των Ανωνύμων Εταιρειών". 3.Αι διατάξεις του παρόντος Β. Δ/τος εφαρμόζονται και εφ' όλων των επιχειρήσεων, δι' ας επεξετάθη διά της υπ' αριθ. 88084/3.10.46 κοινής αποφάσεως των Υπουργών Οικονομικών και Εθνικής Οικονομίας η εφαρμογή των διατάξεων του από 6/9/46 Β.Δ/τος "περί προσαρμογής των ισολογισμών των Ανωνύμων Εταιρειών". 4.Εις τους επί των Οικονομικών και Εθνικής Οικονομίας Υπουργούς ανατίθεμεν την δημοσίευσιν και εκτέλεσιν του παρόντος Διατάγματος. 12.Α.γ.5 Ισολογισμοί Ανωνύμων Εταιρειών 